Benedicte Hauge

Benedicte Hauge (født 1989) er en norsk friidrettsutøver, som spesialiserer seg på sprint og hekkeløp. Hun representerer Kristiansands IF.

På nasjonalt nivå har hun mange medaljer fra NM i friidrett. Hun vant sitt første NM-gull på 400 meter i 2006, da løp hun på 54,94. Året etter, i 2007, ble det NM-sølv på samme distanse, bak Irene Høvik Helgesen. Hun deltok også i junior-NM 2007, og vant her gull på 1000 meter stafett i K19-klassen, sammen Malin Fransson, Maren Helle og Trine Mjåland.Tønsberg FIK – NM Junior 2007 , besøkt 18. mai 2011.

Ved NM i friidrett 2008 ble det to medaljer; gull på 400 meter hekk og sølv på 400 meter, igjen slått av Irene Høvik Helgesen. I august 2008 var det junior-NM, og hun vant her gull både på 400 meterAndro.no - Kvinner jr19  400 m, Finale, besøkt 18. mai 2011. og 400 meter hekk.Andro.no - Kvinner jr19  400 m hekk, besøkt 18. mai 2011.

Ved neste NM, i 2009 på Lillehammer, fikk hun medalje kun på 1000 meter stafett. Hun stilte for SK Vidar, som fikk bronse på stafetten. 

I 2010 fikk hun NM-sølv på 1000 meter stafett, sammen med Kristiansands IF-Friidrett, og bronse på 400 meter bak hhv. Stine Meland Tomb og Nina Katrine Brandt. Ved NM innendørs vant hun gull på 400 meter, med tiden 55,01 sekunder. Dette var ny norsk U23-rekord.KIF friidrett - NM GULL til Benedicte Hauge

På internajonalt nivå deltok hun i Junior-VM 2006, der hun ble slått ut i semifinalen på 400 meter. I 2007 fikk hun to gull ved Nordisk mesterskap. Først vant hun gull på 400 meter hekk, og senere løp hun siste etappe på laget som vant gull på 4 x 400 meter.Fædrelandsvennen – To gull til Benedicte Hauge, besøkt 18. mai 2011.

Hun deltok igjen i Junior-VM 2008, og denne gangen deltok hun på både 400 meter og 400 meter hekk. Hun nådde semifinalen på 400 meter hekk, med ny personlig rekord på 58,89 sekunder, men ble der slått ut etter 7.-plass i sitt semifinaleheat.Adressa.no - Benedicte Hauge slått ut i semifinalen , besøkt 18. mai 2011. På 400 meter gikk hun ikke videre fra kvalifiseringen. I 2008 deltok hun også i det nordisk-baltiske mesterskapet for U23-utøvere, der hun ble nummer fire på 200 meter med tiden 24,99, og gull på 4 x 400 m stafett, der hun løp sammen Hege Vold, Martine Borge og Cecilie Benedicte Isern.Siste.no - To norske seirer i nordisk-baltisk mesterskap, besøkt 18. mai 2011. På 400 meter fikk hun bronse på 400 meter hekk med tiden 58,62.VG.no - Marcussen til topps, besøkt 18. mai 2011.

I juli 2009 deltok hun i U23-EM i friidrett i Kaunas, men til tross for sesongbestetid på 58,62 endte hun sist i sitt kvalifiseringsheat, og gikk ikke videre til semifinalen.Fædrelandsvennen – Hauge ute av EM, besøkt 18. mai 2011. Britiske Perri Shakes-Drayton vant denne øvelsen.

Hun innehar norsk bestenotering på 600 meter (1.29,95) og 300 meter hekk (41,42).Norsk Friidrett – Norske rekorder for Kvinner Senior pr. 1.1.2011 

 Medaljer i norske mesterskap 
Plassering Øvelse ÅrGull  400 meter  2006Gull  400 meter hekk  2008Gull  400 meter innendørs  2010Gull  1000 meter stafett  2013, 2014Gull  4x100 meter stafett  2013, 2014Gull  4x400 meter stafett  2012, 2013, 2014Sølv  400 meter  2007, 2008Sølv  400 meter innendørs  2006, 2007, 2008Sølv  1000 meter stafett  2010, 2011Sølv  4x100 meter stafett  2012Sølv  4x400 meter stafett  2007Sølv  4x200 meter stafett innendørs  2013Bronse  400 meter  2011, 2016, 2017, 2010Bronse  1000 meter stafett  2009, 2015

 Referanser 
friidrett.no: NM 400 meter kvinner. 
friidrett.no: NM 400 meter innendørs kvinner. 
friidrett.no: NM 400 meter hekk kvinner. 

 Eksterne lenker 

  Profil hos European Athletics
  Profil hos All-Athletics 

Kategori:Norske sprintere
Kategori:Norgesmestere i friidrett
Kategori:Personer fra Kristiansand kommune
Kategori:Deltakere for Norge under EM i friidrett 2016